stanford-oval/wikipedia huggingface dataset:
17 במרץ
נולדו

766 – הארון א-רשיד, הח'ליפה העבאסי החמישי (נפטר ב-809)
1473 – ג'יימס הרביעי, מלך סקוטלנד (נפטר ב-1513)
1537 – טויוטומי הידיושי, סמוראי יפני ודאימיו מהמאה ה-16 (נפטר ב-1598)
1709 – אלכסיי רזומובסקי, אציל וגנרל רוסי (נפטר ב-1771)
1832 – וולטר גרשם, מדינאי אמריקני בכיר (נפטר ב-1895)
1834 – גוטליב דיימלר, יצרן מנועים ומממציאי האופנוע (נפטר ב-1900)
1865 – גבריאל נרוטוביץ', נשיאה הראשון של הרפובליקה השנייה בפולין (נפטר ב-1922)
1874 – סטיבן שמואל וייז, ממנהיגי יהדות ארצות הברית במחצית הראשונה של המאה העשרים (נפטר ב-1949)
1884 – נחום ניר-רפאלקס, פוליטיקאי ישראלי (נפטר ב-1968)
1906 – אברהם חלפי, משורר ושחקן ישראלי (נפטר ב-1980)
1919 – נט קינג קול, מוזיקאי ומלחין אמריקאי (נפטר ב-1965)
1920 – מוג'יבור רחמן, נשיא בנגלדש (נפטר ב-1975)
1921 – מאיר עמית, מדינאי ישראלי, כיהן כראש המוסד וכשר בממשלת ישראל (נפטר ב-2009)
1924 – אהוד אפרת, קצין בדרגת אלוף-משנה, שמילא תפקידים בכירים באגף המודיעין (נפטר ב-2023)
1935 – אוסקר פנו, שחמטאי ארגנטינאי בדרגת רב אמן
1936 – קן מטינגלי, אסטרונאוט בתוכנית אפולו (נפטר ב-2023)
1938 – רודולף נורייב, רקדן רוסי (נפטר ב-1993)
1938 – צפורה שפירא, בלשנית עברית (נפטרה ב-2024)
1939 – ג'ובאני טרפטוני, מאמן כדורגל איטלקי
1942 – ג'ון ויין גייסי, רוצח סדרתי אמריקאי (הוצא להורג ב-1994)
1942 – יוסי קאנץ, שחקן ישראלי
1944 – פטי בויד, דוגמנית אנגליה ואשתו הראשונה של ג'ורג' האריסון
1944 – אלונה טוראל, מלחינה, מעבדת מוזיקלית ומוזיקאית ישראלית (נפטרה ב-2019)
1944 – אבנר רז, יו"ר התעשייה הצבאית, מנכ"ל אלישרא ומנכ"ל לומניס. תת-אלוף, ראש להק ציוד בחיל האוויר
1945 – אליס רז'ינה, זמרת ברזילאית (נפטרה ב-1982)
1948 – מנחם לנדאו, פעיל ציבור ישראלי, יו"ר עמותת גבעת התחמושת וראש אגף בשירות הביטחון הכללי
1949 – מיכה שוורץ, כדורסלן ישראלי
1951 – קורט ראסל, שחקן אמריקאי
1954 – ליאור בוקר, קצין אגף המבצעים של המחוז הצפוני במשטרת ישראל (נפטר ב-2010)
1954 – לזלי אן דאון, דוגמנית, זמרת, ושחקנית קולנוע וטלוויזיה אנגלייה
1962 – קלפנה צ'אולה, מדענית ואסטרונאוטית אמריקאית ילידת הודו (נפטרה ב-2003)
1962 – גיל חובב, מגיש טלוויזיה, עיתונאי, מבקר מסעדות, מחבר ספרי בישול וסופר ישראלי
1963 – אלן אסקנס, סופר מתח אמריקאי רב מכר
1964 – רוב לאו, שחקן אמריקאי
1967 – בילי קורגן, זמר אמריקאי, מלחין, גיטריסט ומשורר
1969 – אלכסנדר מקווין, מעצב אופנה אנגלי (התאבד ב-2010)
1969 – הוגו ספיר, שחקן אנגלי
1975 – פונית רג'קומאר, שחקן קולנוע, זמר פלייבק, מפיק ומנחה טלוויזיה (נפטר ב-2021)
1976 – סטיבן גייטלי, זמר אירי (נפטר ב-2009)
1977 – רנא רסלאן, דוגמנית ערבייה ישראלית ומלכת היופי של ישראל לשנת 1999
1979 – סמואה ג'ו, מתאבק ב-WWE
1981 – ניקי ג'אם,  זמר אמריקאי
1983 – ליאור דיין, סופר, עיתונאי, ומנחה טלוויזיה ורדיו ישראלי
1988 – גריימס, מוזיקאית קנדית
1989 – שינג'י קגאווה, כדורגלן יפני שמשחק בבורוסיה דורטמונד
1992 – מילאן טרייקוביץ', אתלט קפריסאי
נפטרו

45 לפנה"ס – טיטוס לאביינוס, איש צבא רומאי (נולד ב-98 לפנה"ס)
180 – מרקוס אורליוס, קיסר רומי (נולד ב-121)
491 – סנט פטריק, הקדוש המגן של אירלנד
1040 – הרולד הראשון, מלך אנגליה (נולד ב-1016)
1058 – לולאך, מלך סקוטלנד (נולד ב-1030 לערך)
1266 – פייר דה מונטריי, אדריכל צרפתי
1270 – פיליפ ממונפורט, אציל צלבני ממוצא צרפתי
1406 – אבן ח'לדון, היסטוריון והיסטוריוגרף ערבי (נולד ב-1332)
1680 – פרנסואה דה לה רושפוקו, סופר וסאטיריקן צרפתי (נולד ב-1613)
1782 – דניאל ברנולי, מתמטיקאי ופיזיקאי (נולד ב-1700)
1853 – כריסטיאן דופלר, פיזיקאי ומתמטיקאי אוסטרי, מגלה אפקט דופלר (נולד ב-1803)
1912 – אנה פילוסופובה, פילנתרופית ופמיניסטית רוסיה (נולדה ב-1837)
1948 – עמנואל לנדאו, חייל ישראלי, זכה לעיטור הגבורה לאחר מותו (נולד ב-1928)
1956 – אירן ז'וליו-קירי, פיזיקאית צרפתייה, זוכת פרס נובל לכימיה (1935), בתה של מארי קירי (נולדה ב-1897)
1959 – גלקטיון טאבידזה, משורר גאורגי (נולד ב-1891)
1974 – לואי קאהן, אדריכל אמריקאי (נולד ב-1901)
1974 – משה קשתי, היועץ הכספי לרמטכ"ל בדרגת אלוף-משנה, מנכ"ל משרד הביטחון ומנכ"ל צים (נולד ב-1917)
1976 – לוקינו ויסקונטי, במאי קולנוע (נולד ב-1906)
1986 – ג'ון באגוט גלאב, מפקד הלגיון הערבי הירדני (נולד ב-1897)
1990 – מוחמד לטיף, כדורגלן מצרי (נפטר ב-1909)
1993 – הלן הייז, שחקנית קולנוע אמריקאית (נולדה ב-1900)
2005 – גארי ברתיני, מנצח ומלחין ישראלי זוכה פרס ישראל (נולד ב-1927)
2005 – ג'ורג' קנאן, דיפלומט והיסטוריון אמריקני, זוכה פרס פוליצר (נולד ב-1904)
2012 – ג'ון דמיאניוק, פושע מלחמה ממוצא אוקראיני, נחשד שהוא "איוון האיום" ממחנה ההשמדה טרבלינקה (נולד ב-1920)
2014 – ל'ורן סקוט, מעצבת אופנה ודוגמנית אמריקאית, בת זוגו של סולן להקת הרולינג סטונז מיק ג'אגר (נולדה ב-1964)
2016 – מאיר דגן, אלוף בצה"ל וראש המוסד למודיעין ולתפקידים מיוחדים (נולד ב-1945)
2016 – אליעזר רונן, איש ציבור ישראלי שכיהן כחבר הכנסת בכנסת השמינית (נולד ב-1931)
2019 – ברוך חפץ, עורך ספרותי ישראלי, מייסדו ועורכו הראשון של כתב העת הספרותי "עכשיו" (נולד ב-1932)
2019 – יהודה וילק, קצין משטרה ישראלי, מפכ"ל המשטרה בשנים 1998–2001 (נולד ב-1949)
2020 – אדוארד לימונוב, עיתונאי, סופר ומשורר ופעיל פוליטי רוסי (נולד ב-1943)
2020 – בטי ויליאמס, כלת פרס נובל לשלום (נולדה ב-1943)
2021 – ג'ון מגופולי, פוליטיקאי טנזני שכיהן כנשיא טנזניה (נולד ב-1959)
2021 – סבינה שמיץ, נהגת מרוצי מכוניות גרמנית מקצוענית (נולדה ב-1969)
2022 – כריסטופר אלכסנדר, אדריכל (נולד ב-1936)
2022 – פיטר בולס, שחקן אנגלי (נולד ב-1936)
2022 – דוד שמיידלר, פרופסור לכלכלה באוניברסיטת תל אביב, באוניברסיטת המדינה של אוהיו ובמרכז הבינתחומי הרצליה (נולד ב-1939)
חגים ואירועים החלים ביום זה

יום פטריק הקדוש – החג הלאומי של אירלנד, נחוג בקרב התפוצות האיריות בעולם
16 במרץ – 18 במרץ
מרץ
לוח אירועים שנתי
טויוטומי הידיושי
מרקוס אורליוס
פטריק הקדוש
שי נובלמן

| --- | --- |

 לידה:  2 ביולי 1974 (בן 50) רמת גן, ישראל 
 מוקד פעילות:  רמת גן, ישראל
 תקופת הפעילות:  מ-1991
 סוגה:  רוק
 שפה מועדפת:  עברית 
 כלי נגינה:  גיטרה, גיטרה בס, פסנתר 
 חברת תקליטים:  Noble Tunes, פונוקול
 www.shynobleman.co.il
 
שי נובלמן (נולד ב-2 ביולי 1974) הוא מוזיקאי וזמר-יוצר ישראלי. מוותיקי האינדי רוק הישראלי של תחילת שנות האלפיים. שחקן, מנחה, יוצר, עיתונאי, שדר ספורט ואיש תקשורת בתחומי התרבות, הספורט והסאטירה.
מוזיקה > שנות התשעים (תקופת הלהקות)

נובלמן נולד ברמת גן וגדל בשכונת קריית קריניצי. החל את הקריירה המוזיקלית שלו ב-1991, כשהוא מנגן בגיטרה בס ובקלידים. באותה השנה הוא ייסד את להקת "ג'וני הכבאי" יחד עם הגיטריסט אורי קליאן והזמר גלעד שגב. כשהלהקה עברה לצליל אלטרנטיבי יותר, היא נפרדה משגב, ונובלמן הוסט לתפקיד הזמר. עם הצטרפותם של הקלידן ספי אפרתי והמתופף אביב ברק, הקליטו הלהקה את השיר "יותר מדי מהמצב" (1992), אך לאחר מכן התפרקו עקב גיוס חבריה לצה"ל. את שירותו הצבאי נובלמן עשה בחיל האוויר בתפקיד מש"ק שלישות בבסיס תל נוף.
ב-1994 היה נובלמן אחד המייסדים של להקת "קנאק/פופ", בהרכב שכלל גם את רועי ארד, וניצן חורש. הלהקה ששאבה השראה ממוזיקת הבריטפופ יצרה תדמית שנויה במחלוקת מעט. בקיץ 1995 עזב נובלמן את הלהקה.
לאחר מכן חבר נובלמן ללהקת הרוק שהייתה בשיאה "מופע הארנבות של ד"ר קספר". הוא ניגן בסיבוב ההופעות של אלבומם השלישי "הו הו" (עקב עזיבתו של איציק רייזנברג וחזרתו בתשובה) והקליט עימם, לראשונה, שני שירים באנגלית פרי עטו. ההרכב התפרק בינואר 1996. נובלמן ניגן מאוחר יותר בסיבוב הופעות האיחוד שלהם ב-2004 ובאלבום ההופעה "מופע הארנבות של ד"ר קספר בהופעה חיה" (2005).
בהמשך עבר נובלמן ללונדון ובמקביל ללימודים בתחום התקשורת הקים את להקת "Oracle", עם המתופף רן לוי והבסיסט רוב וויטמור, כאשר ז'אנר הלהקה היה רטרו למוזיקת שנות ה-60 וה-70. יחד עם המפיק והטכנאי ליאם ווטסון (הווייט סטרייפס) הם הקליטו שני שירים: "Sad Song Happy Song" (שהוכתר לסינגל השבוע של המגזין "Melody Maker") ו"Lonely Boy". שירים אלה יצאו בדיסק דמו ומאוחר יותר שובצו באלבום הבכורה בקריירת הסולו של נובלמן. לשיר הראשון צולם קליפ בברלין. ב-1999, לאחר פירוק הלהקה, החל נובלמן להופיע לבדו.
מוזיקה > שנות האלפיים (קריירת הסולו)

עם חזרתו לפעילות בישראל בשנת 2000 (עם זאת עדיין נשאר להתגורר בחו"ל), עבד נובלמן עם חברים מלהקת "רוקפור". שני השירים שהוקלטו באנגליה יצאו לתחנות הרדיו כסינגלים, ואלבום הבכורה שלו "How To Be Shy" יצא מיד לאחר מכן. תדמיתו של נובלמן בתעשייה היה סגנון רוקיסטי אנגלופילי-עצמאי. גרסת הדיסק כללה בין השאר את הבלדה "Don’t Want to Say Goodnight" ואת הפזמון "Spring #b Stevie Winwood". בתקופה זו לווה נובלמן על ידי אמנים רבים, בהם רם אוריון, מיוצאי "נושאי המגבעת", ואורי בראונר כנרות מ"בום פם". האלבום הופיע ברשימת האלבומים הנבחרים של מבקרי ה"רולינג סטון של 2001. ב-2002 יצא נובלמן לסיבוב הופעות בארצות הברית.
בתחילת 2003 חזר נובלמן להתגורר בישראל, חידש את הופעותיו, והחל לכתוב שירים חדשים לאלבומו השני. שנה מאוחר החל לעבוד עם גבע אלון, יותם בן חורין ואיסר טננבאום על האלבום הבא.
בנובמבר 2005 יצא לחנויות האלבום "Beautiful Life". שני שירים מתוכו נכנסו למצעדי הלהיטים ברדיו: "Girlfriend" ו-"Baby in the Rain". הקליפ לאחרון אף זכה בפסטיבל הקליפים IMVF. הבלדה "Wonderful" (דואט של אלון ונובלמן) נבחרה כ"שיר הישראלי האהוב של השנה" על ידי מאזיני "הקצה". ז'אנר הצליל באלבום היה רוקנרולי יותר משל קודמו, בתוספת הרמוניות קוליות (תוך ניצול יכולתם של אלון ובן חורין כזמרים). באוקטובר ערכה הלהקה סיבוב הופעות בן חודש בגרמניה ובלוקסמבורג. בתום סיבוב ההופעות, לאחר שלוש שנים אינטנסיביות, פרש גבע אלון מההרכב, לטובת התרכזות בקריירת הסולו שלו שהחלה לצבור תאוצה. בשנת 2008 יצא נובלמן לשני סיבובי הופעות בגרמניה ובאנגליה.
מוזיקה > מאנגלית לעברית

בפברואר 2007 השתתף נובלמן בערב מחווה ללהקת "נושאי המגבעת" שנערך בתל אביב, ויחד עם טריו הג'אז, פלאנקטון, ביצע את השירים: "זבובים" ו"שיר השבוע". ההופעה תועדה בדיוידי בהפקת "האוזן השלישית". עם רם אוריון מנושאי המגבעת, עימו ניגן לאורך השנים,הוא יקליט דואט- ״מוות״, שיופיע באלבום ההופע של אוריון ״לייב טריו״ בשנת 2023.
באותה השנה נובלמן גם הלחין והקליט את שיר הנושא לסדרת הטלוויזיה "טופי והגורילה" (ערוץ ביפ) והלחין את שיר הנושא לטלנובלה "בובות" (ערוץ 3). בינואר 2008 הוציא לאור את גרסת הביצוע הרוקיסטית שלו לאותו שיר כסינגל.
בחודש אוקטובר 2009 הוציא נובלמן את שיר מחאת אוהדי הכדורגל הישראלי: "בחיים לא נעלה למונדיאל", שעורר דיון ציבורי. השיר עסק בניסיונות ההעפלה הכושלים של נבחרת ישראל בכדורגל לטורניר אליפות העולם.
בחודש נובמבר 2010 הפך נובלמן למוזיקאי הישראלי הראשון שאחד משיריו, "גירלפרנד", נכנס למשחק המחשב הפופולרי "Rock Band".
באוקטובר 2011, השתתפו שי ולהקתו החדשה בפסטיבל המוזיקה "אינדינגב", בהופעה שסימלה את חזרתו של נובלמן אל הבמות לאחר היעדרות בת כשלוש שנים.
בדצמבר 2012 יצא השיר "כל יום משתנה", הסינגל הראשון מתוך אלבומו החדש של נובלמן, שהופק בצוותא עם המוזיקאי עוזי פיינרמן. באותו החודש יצא הקליפ לשיר, שהיה מחווה לסרטי הקולנוע "קונילמל". בקליפ משחקים, לצדו של שי, אחיו הצעיר יובל והשחקן מייק בורשטיין - כוכב סרטי "קונילמל".
ב-6 במאי 2013, הוציא שי את שיר הנושא מאלבומו החדש, "יומי הוא חלום". זאת הייתה גרסה בעברית שכתב ללהיט הפופ הפסיכדלי משנת 1968 My year is a day, של ההרכב האמריקאי-צרפתי Les Irresistables. את השיר ליווה קליפ נוסטלגי שהורכב מקטעי וידאו מתקופות שונות בחייו של נובלמן, משפחתו, והופעותיו.
ב-6 ביוני 2013, יצא אלבומו השלישי, "יומי הוא חלום". הוא כלל 13 קטעים בהם שלושת הסינגלים שקדמו ליציאותו, מספר שירים שכתב בצוותא עם ערן צור וכן עם דן תורן ושני קטעים אינסטרומנטליים. השירים "כל יום משתנה" ו"יומי הוא חלום" שובצו בפלייליסטים של תחנות הרדיו השונות.
מוזיקה > בחזרה לאנגלית

עם תום סיבוב ההופעות של "יומי הוא חלום", גיבש נובלמן להקה חדשה עימה החל לעבוד על חומרים חדשים בשפה האנגלית. ההרכב שכולל את: אייל פיק, בועז וולף וליאור אבל החל להופיע בחודש מאי 2015. בעמוד הפייסבוק שלו, סיפר נובלמן כי ההרכב מתכנן להיכנס לאולפן ההקלטות בחודשי הקיץ להקליט את השירים החדשים. הלהקה אמנם הקליטה חומרים לאלבום שלם, אך נובלמן צלל לדכדוך, לא סיים את הקלטתם וחדל להופיע. הוא הפציע כשחזר להופעת אורח במופע האשכבה, שנערך לזכרו של המוזיקאי הישראלי המנוח, צ'רלי מגירה, עימו הקליט נובלמן בעבר.
לאחר הפסקה ממושכת, הוציא בחודש אוקטובר 2021, סינגל חדש באנגלית, The Killing Angel שנכנס לפלייליסט התחנות גלגלצ ו-88FM ושב להופיע עם חבריו הוותיקים גבע אלון, יותם בן חורין ועוד.
בינואר 2023 יצא הסינגל Alice Waits, שאת חלקו עוד הקליט באותם הסשנים מחורף 2016, את השיר הפיקו בצוותא פיק ו-וולף, רן שם טוב מלהקת איזבו שימש כטכנאי המיקס.
עיתונות, תקשורת הספורט ומשחק

מעבר להיותו מוזיקאי עוסק נובלמן גם בתחומי הכתיבה, העיתונות והמשחק. הוא עוסק מאז שנת 2006 בהנחיה וכתיבה לתוכניות ספורט שונות בערוצים השונים, כשהוא מביא גישה רעננה המשלבת גם הומור, סאטירה, ותשוקה לנוסטלגיה. כמו כן, החל משנת 2017 משדר משחקי כדורגל עבור ערוץ הספורט.
נובלמן אוהד את קבוצת הכדורגל בית"ר ירושלים וקבוצת הכדורסל מכבי עירוני רמת גן ולעיתים ניתן לראות אותו במשחקיהן.
הוא כתב ביקורות תרבות לרשת "מעריב" (בשנים 1993–1996) והיה בעל טור במקומוני "ידיעות אחרונות" (2003-2007).
בשנת 2001 החל להגיש בתוכנית הטלוויזיה "המצעד" (ערוץ ביפ) פינה שבועית בנושא היסטוריית מוזיקת הרוקנרול. בשנת 2006 השתתף בטלוויזיה כשחקן אורח בטלנובלה "האלופה", שיצר אחיו דרור.
בשנת 2006 פיתח נובלמן נישה חדשה, הגשת ויצירת תוכני וידאו ספורט בידוריים-הומוריסטיים. עבור פורטל האינטרנט וואלה, יצר את דמותו "יועד אלפרון", כתב ספורט משוטט החוקר את נבכי הספורט הישראלי לעומק ולרוחב בצורה הומוריסטית. בשנת 2008 התפתחה הפינה לכדי תוכנית אולפן של ממש - "בראש ובראשונה". התוכנית שודרה בשחור-לבן (כהצדעה לשידורי הערוץ הראשון בשנות השבעים) ועסקה בצורה הומוריסטית בספורט הישראלי. עונתה הרביעית של התוכנית, שודרה בוואלה! בשנת 2013.
לרגל מגזין משדרי יורו 2008 בכדורגל ששודר בערוצים 10 וצ'רלטון בטלוויזיה, המציא נובלמן את דמותו של מייקל פינדר, עיתונאי ספורט אנגלי, המסקר עבור ארצו את תרבות הספורט הישראלית. בעקבות הצלחת הכתבות, צולמו שתי עונות של פינדר. בהמשך הצטרף לתקופה קצרה גם לצוות תוכנית הספורט "הראשון בשער" של הערוץ הראשון.
בקיץ 2013 החל להגיש ולכתוב בערוץ הספורט את תוכנית האולפן הלילית "תראו מי שמדבר". החל מקיץ 2017 החל לשדר משחקי כדורגל בערוץ הספורט.
בשנת 2010 נבחר להנחות את השעשועון האינטראקטיבי "קן הקוקיה" של חברת סלקום, ששודר בפייסבוק ובסלולר, לצדם של ימית סול ואיתי שגב.
בשנת 2013 שיחק בתפקיד אורח בסדרת הטלוויזיה חסמבה.
בשנת 2018 פורסם כי נובלמן ישחק בהצגת הילדים מעשה בחמישה בלונים, לצידו של השחקן יובל המבולבל.
בנוסף לקריירת המשחק והשירה, דיבב נובלמן את דונלד דאק, הברווז בסרטי חברת וולט דיסני. את התפקיד אייש מתחילת שנות ה-90 עד עזיבתה של שפרירה זכאי את קריירת בימוי הדיבוב בסוף 2008. בסוף שנות ה-90 נבחר על ידי אולפני דיסני כ"מדבב דונלד דאק הטוב בעולם" מבין 30 מדבבים שונים, ואת התואר חלק עם עמיתיו האמריקאי והגרמני, טוני אנסלמו ופיטר קראוס.
בשנת 2022 השתתף בסרטי התעודה ״ מכונת הזמן״ של גד אייזן אודות להקת רוקפור ו"עצבני ומהיר: הסיפור של פאסט מיוזיק והפטיפון" של עמית איצקר.
עיתונות, תקשורת הספורט ומשחק > לימודים

נובלמן הוא בעל תואר ראשון בלימודי תקשורת מטעם אוניברסיטת London Guildhall שבאנגליה. הוא הוסמך כמאמן אישי מוסמך מטעם בית הספר "תות - תוצאות ותקשורת" וסיים לימודי משחק בבית ספרה של רות דייכס.
משפחה

שי נובלמן הוא אחיו הבכור של התסריטאי ויוצר הטלוויזיה דרור נובלמן. אחיו יובל הוא במאי ושחקן. נובלמן פרוד ויש לו שלושה ילדים.
דיסקוגרפיה > אלבומי סולו

2001 - How To Be Shy
2005 - Beautiful Life
2013 - יומי הוא חלום
דיסקוגרפיה > סינגלים

2000 - Sad song happy song
2000 - Lonely boy
2005 - Girlfriend
2005 - 2could be better than 1
2005 - Baby in the rain
2006 - Wonderful/ Beautiful Life
2008 - בובות
2009 - בחיים לא נעלה למונדיאל
2012 - כל יום משתנה
2013 - אין לה אוויר
2013 - יומי הוא חלום
2013 - רץ ביפו/ יש אהבה
2021 - The Killing Angel
2023 - Alice Waits
דיסקוגרפיה > הקלטות נוספות

The Greatest Hits VS. Aviv Geffen and the moneygoround (דה גרייטסט היטס, 1994)
דה אבטומטיק מיסטרזינגר ממבו שיק (צ'רלי מגירה, 2001)
Chameleon Mood Swing (למוס למוס, 2004)
מופע הארנבות של ד"ר קספר בהופעה חיה (מופע הארנבות של ד"ר קספר 2005)
Lemmus Lemmus (למוס למוס, 2008)
המהפכה המעניינת האחרונה (קנאק/פופ 2014)
Amity Band - Crazy Times (מפיק מוזיקלי וקולות רקע לירון אמיתי 2014)
לייב טריו- (רם אוריון 2023)
הערות שוליים

↑  "Our Critics' Top Albums of 2001".
↑  אמיר שוורץ,'"`UNIQ--nowiki-00000003-QINU`"'שי נובלמן: "לא האמנתי שאני הבנאדם שכתב את השירים האלו", באתר ynet, 17 באוקטובר 2021
↑  מקור ראשון: הברווז המפורסם בעולם חוגג 90 - מיקי מאוס, תאכל אבק | ישראל היום, באתר www.israelhayom.co.il, ‏2024-07-11
| מופע הארנבות של ד"ר קספר |
| --- | --- | --- |
שי להב • אורן ברזילי • אורן זיו • יובי חייבי • אריאל פוליאקוב
צביקה כהן • שי נובלמן • איציק רייזנברג • גלעד פסטרנק • ניסו כאביה
| אלבומי אולפן | מופע הארנבות של ד"ר קספר (1993) • מופע הארנבות של ד"ר קספר 2 (1994) • הו הו (1995) • סוף לא טוב (2009) • בן חורג (2011) • מנגינות (2015) |  |
| אלבומי אוסף | מופע הארנבות של ד"ר קספר - האוסף (2013) |  |
| אלבומי הופעה | מופע הארנבות של ד"ר קספר בהופעה חיה (2005) |  |
| --- | --- |
בקרת זהויות :  NLI: 987007303130805171  ISNI: 0000 0000 5044 3548  LCCN: n2004067872  MusicBrainz: 562d5ba0-1b58-49b0-a930-f4c538600832  VIAF: 6786766   WorldCat (עם VIAF): 6786766
5 בנובמבר

5 בנובמבר הוא היום ה-309 בשנה (310 בשנה מעוברת) בלוח הגרגוריאני. עד לסיום השנה, נשארו עוד 56 ימים.
אירועים היסטוריים ביום זה

1605 – מזימת אבק השרפה מתרחשת באנגליה
1688 – באנגליה מתחילה המהפכה המהוללת
1872 – המאבק למען זכות בחירה לנשים: סוזן ב. אנתוני מצביעה לראשונה (מאוחר יותר הוטל עליה קנס סך 100 דולר בשל כך, אותו סירבה לשלם)
1911 – איטליה מספחת את טריפוליטניה וקירנאיקה
1914 – בריטניה מספחת את קפריסין, ויחד עם צרפת מכריזה מלחמה על האימפריה העות'מאנית
1916 – הכרזה על ממלכת פולין
1918 – מתחילה האלימות נגד היהודים בצ'כוסלובקיה
1935 – המשחק מונופול יוצא לשוק
1945 – בטריפולי פרצו פרעות נגד יהודי לוב. 200 איש נהרגו ובהם – 36 ילדים
1948 – שחרור קיבוץ יד מרדכי מידי המצרים על ידי חטיבת גבעתי במהלך מלחמת העצמאות
1968 – שירלי צ'יזהולם נהיית לאישה האפרו-אמריקאית הראשונה להיבחר לקונגרס ארצות הברית
1990 – אל סייד נוסייר מארגון הטרור אל-קאעידה מתנקש בחייו של הרב מאיר כהנא, במלון מריוט בניו יורק שבארצות הברית
1992 – אסון צאלים ב' – חמישה מלוחמי סיירת מטכ"ל נהרגים בעת אימון
1996 – עזאם עזאם נעצר במצרים בחשד לריגול למען ישראל
2006 – בית הדין המיוחד בעיראק גוזר על סדאם חוסיין עונש מוות בתלייה
2007 – מדליית החירות הנשיאותית מוענקת לסופרת הרפר לי בשל יצירתה אל תיגע בזמיר
2007 – בהוליווד פורצת שביתה של איגוד התסריטאים האמריקאי בת שלושה חודשים
2017 – הטבח בכנסיית סאת'רלנד ספרינגס
2021 – 115 אנשים נהרגו ומעל 100 נפצעו בהתנגשות בין מכלית דלק למשאית בפריטאון
נולדו

1494 – הנס זקס, סנדלר, משורר ומחזאי גרמני בן המאה ה-16 מן העיר נירנברג. מגדולי אומני השירה הלירית הגרמנית (Meistersinger) (נפטר ב-1576)
1854 – פול סבטייה, כימאי צרפתי, חתן פרס נובל לכימיה (נפטר ב-1941)
1860 – שלום דובער שניאורסון, אדמו"ר הרש"ב, האדמו"ר החמישי של חב"ד (נפטר ב-1920)
1879 – ויל הייז, איש מינהל אמריקאי, נשיא איגוד מפיקי ומפיצי הקולנוע, ומי שעל שמו נקרא קוד הייז (נפטר ב-1954)
1913 – ויוויאן לי, שחקנית קולנוע (נפטרה ב-1967)
1914 – אלכסנדר ארגוב, מלחין ישראלי, חתן פרס ישראל (נפטר ב-1995)
1919 – משה עמית, פרופסור בחוג להיסטוריה כללית באוניברסיטה העברית בירושלים (נפטר ב-2017)
1920 – דאגלס נורת', כלכלן אמריקאי, חתן פרס נובל לכלכלה (נפטר ב-2015)
1922 – ניסן נתיב, במאי, מורה למשחק ולדרמה, מנהל אמנותי ושחקן ישראלי (נפטר ב-2008)
1922 – יצחק שיינר, ראש ישיבת קמניץ בירושלים וחבר מועצת גדולי התורה של דגל התורה (נפטר ב-2021)
1929 – מרסל ניניו, מגיבורי "העסק הביש" (נפטרה ב-2019)
1930 – רפאל משולם, כימאי ישראלי (נפטר ב-2023)
1931 – צ'ארלס טיילור, פילוסוף קנדי
1931 – תומאס פיקרינג, דיפלומט אמריקאי
1935 – נורית גוברין, חוקרת ספרות עברית
1936 – אווה זלר, כדורגלן גרמני ששיחק בעמדת החלוץ (נפטר ב-2022)
1936 – עמוס יודן, איש עסקים ישראלי
1938 – ססאר לואיס מנוטי, מאמן כדורגל ארגנטינאי (נפטר ב-2024)
1940 – אלקה זומר, שחקנית גרמנייה
1941 – ארט גרפונקל ("סיימון וגרפונקל"), מוזיקאי אמריקאי-יהודי
1944 – יצחק לבנון, דיפלומט ישראלי (נפטר ב-2023)
1948 – ויליאם פיליפס, מדען ופיזיקאי אמריקאי, חתן פרס נובל לפיזיקה
1952 – אולג בלוחין, כדורגלן סובייטי
1952 – ביל וולטון, כדורסלן אמריקאי (נפטר ב-2024)
1954 – אלחנדרו סאבלה, כדורגלן ומאמן כדורגל ארגנטינאי (נפטר ב-2020)
1955 – מגי פיורי, סופרת פנטזיה בריטית (נפטרה ב-2016)
1955 – ציון אמיר, עורך דין ישראלי
1958 – שרה נתניהו, אשת ראש הממשלה בנימין נתניהו
1959 – בריאן אדמס, מוזיקאי קנדי
1961 – דור פלס, שחקן תיאטרון ישראלי, מנהל אמנותי, במאי תיאטרון ומורה למשחק
1962 – ניגמטילה יולדאשב, נשיא אוזבקיסטן לשעבר
1963 – טייטום אוניל, שחקנית אמריקאית
1963 – יאיר לפיד, ראש הממשלה ה-14 של מדינת ישראל, עיתונאי, שחקן וסופר
1971 – ג'וני גרינווד, הגיטריסט המוביל של להקת רדיוהד
1971 – אניטה אנג'לובסקה-בזוסקה, כלכלנית מקדונית
1973 – גדי ברומר, כדורגלן ישראלי
1973 – אלון ברומר, כדורגלן ישראלי
1974 – ריאן אדמס, מוזיקאי רוק אמריקאי
1974 – דן מור, שחקן טלוויזיה וקולנוע ישראלי
1975 – יוני אילת, זמר יידיש ושחקן יידיש ותיאטרון ביידישפיל
1976 – לנה אטינגר, שחקנית ומתרגמת ישראלית
1978 – עדנה בליליוס, שחקנית ישראלית
1980 – דניאל זמיר, מוזיקאי ג'אז, נגן סקסופון וזמר ישראלי
1987 – מונה מירון, שחיינית ישראלית
1987 – קווין ג'ונאס, גיטריסט ראשי בלהקת האחים ג'ונאס
1988 – מירב אברהמי, שחקנית קולנוע
1993 – שיי מרטין, זמרת ופזמונאית שוודית
נפטרו

935 – אימאם א-טחאווי, חכם דת אסלאמי מהאסכולה החנפית (נולד ב-853)
1370 – קז'ימייז' הגדול, מלך פולין (נולד ב-1310)
1526 – שיפיונה דל פרו, מתמטיקאי איטלקי (נולד ב-1465)
1828 – סופיה דורותיאה, נסיכת וירטמברג, רעייתו של פאבל הראשון, קיסר רוסיה (נולדה ב-1759)
1828 – בר יצחק בר, מנהיג יהדות לורן, פעיל להשגת אמנציפציה ליהודים בצרפת, ומראשי הסנהדרין של פריז. (נולד ב-1744)
1879 – ג'יימס קלרק מקסוול, פיזיקאי (נולד ב-1831)
1955 – מוריס אוטריו, צייר צרפתי (נולד ב-1883)
1964 – אלכסנדר אוריה בוסקוביץ', מלחין ישראלי (נולד ב-1907)
1979 – זאכי הררי, כדורסלן יהודי-מצרי (נולד ב-1926)
1990 – משה חורגל, שחקן תיאטרון ישראלי (נולד ב-1901)
1990 – מאיר כהנא, מנהיג כך, נרצח על ידי מתנקש (נולד ב-1932)
1992 – יאן אורט, אסטרונום הולנדי, מחלוצי הרדיו-אסטרונומיה (נולד ב-1900)
1995 – ארנסט גלנר, פילוסוף וסוציולוג יהודי (נולד ב-1925)
1997 – ישעיה ברלין, היסטוריון והוגה דעות (נולד ב-1909)
1997 – פנחס קופל, המפקח הכללי של משטרת ישראל ומפקדו הראשון של משמר הגבול (נולד ב-1918)
2004 – נילי נאתכו, כדורסלנית ישראלית-צ'רקסית (נולדה ב-1982)
2006 – בולנט אג'וויט, ראש ממשלת טורקיה (נולד ב-1925)
2010 – ג'יל קלייבורג, שחקנית אמריקאית (נולדה ב-1944)
2015 – אהוד חבצלת, סופר יהודי-אמריקאי (נולד ב-1955)
2019 – ישראל פרדקין, איש שב"כ וראש המועצה האזורית עמק יזרעאל (נולד ב-1933)
2019 – ג'ורג' גוטלמן, ניצול שואה, מהנדס ואיש עסקים יהודי בלגי (נולד ב-1938)
2020 – אוסי רונה, חצוצרן, מנצח, מוביל הרכבים, מלחין ומפיק מוזיקלי פיני (נולד ב-1927)
2020 – גזה סץ', משורר הונגרי (נולד ב-1953)
2021 – מריליה מנדונסה, זמרת-יוצרת ברזילאית (נולדה ב-1995)
2022 – קארמנו מיפסוד בוניצ'י, פוליטיקאי מלטזי (נולד ב-1933)
2022 – ישראל נבון, ראש עיריית דימונה בשנים 1969–1971 (נולד ב-1938)
2022 – ארון קרטר, זמר פופ ושחקן אמריקאי (נולד ב-1987)
חגים ואירועים החלים ביום זה

ליל גאי פוקס
ראו גם

4 בנובמבר – 6 בנובמבר
נובמבר
לוח אירועים שנתי
ארט גרפונקל
יאיר לפיד
קז'ימייז' הגדול
יאן אורט
17 ביוני

17 ביוני הוא היום ה-168 בשנה (169 בשנה מעוברת) בלוח הגרגוריאני. עד לסיום השנה, נשארו עוד 195 ימים.
אירועים היסטוריים ביום זה

1579 – סר פרנסיס דרייק מכריז על ריבונות אנגליה על שטחי קליפורניה
1789 – המהפכה הצרפתית: האספה הלאומית מתכנסת לראשונה
1885 – פסל החירות מגיע לנמל ניו יורק
1928 – אמיליה ארהארט מצטרפת כנוסעת ואחראית על יומן הטיסה הופכת לאישה הראשונה לטוס מעבר לאוקיינוס האטלנטי
1939 – ההוצאה להורג הפומבית האחרונה  בגיליוטינה בצרפת – אויגן ויידמן מוצא להורג באשמת רצח רקדנית אמריקאית
1940 – ברית המועצות כובשת את לטביה
1940 – מלחמת העולם השנייה: שארל דה גול מחולץ מצרפת
1941 – מלחמת העולם השנייה: בריטניה כובשת את סוריה ולבנון מידי צרפת של וישי ומעבירה את השליטה בהן לצרפת החופשית
1944 – איסלנד זוכה בעצמאות מדנמרק והופכת לרפובליקה
1950 – השתלת הכבד הראשונה בעולם מתבצעת על ידי ד"ר ריצ'רד לאולר בשיקגו
1953 – המרד המזרח-גרמני: שביתה כללית פורצת בגרמניה המזרחית
1961 – רקדן הבלט הסובייטי רודולף נורייב עורק למערב, בשדה התעופה "לה בורז'ה" בפריז
1961 – כווית מקבלת הכרה בעצמאותה מהממלכה המאוחדת
1962 – ברזיל מנצחת את צ'כוסלובקיה בתוצאה 3 – 1 במשחק הגמר של מונדיאל 1962
1965 – הביטלס החלו להקליט את אלבומם Rubber Soul
1967 – עשרה ימים בלבד לאחר כיבושו, מוסר משה דיין את מפתחות הר הבית לאנשי הוואקף
1972 – תחילתה של פרשת ווטרגייט: חמישה פורצים נלכדים במטה המפלגה הדמוקרטית בארצות הברית בווטרגייט
1974 – ה-IRA מפוצץ מטען חבלה בפרלמנט הבריטי
1976 – סין עורכת ניסוי ראשון בפצצת מימן
1991 – האפרטהייד בדרום אפריקה מבוטל לאחר 40 שנה, עם ביטול חוק מרשם האוכלוסין, שהיה הבסיס לאפרטהייד
1994 – לאחר מרדף טלוויזיוני מתוקשר, נעצר או. ג'יי. סימפסון בחשד שרצח את אשתו לשעבר, ניקול בראון סימפסון ואת חברה רונלד גולדמן
2010 – בג"ץ בית הספר בית יעקב בעמנואל – תחילת מאסר הורי התלמידות האשכנזיות, מלווה בהפגנות מחאה המוניות
2011 – פיצוץ הגז בנתניה בבניין בכיכר העצמאות בנתניה
2015 – לורטה לינץ' מושבעת כתובעת הכללית של ארצות הברית, האישה השנייה והאפרו-אמריקאית הראשונה בתפקיד זה
2023 – פתיחת הספיישל אולימפיקס בברלין, גרמניה